Document ID: 32004D0101

32004D0101
L 030/15
JURNALUL OFÍCIAL AL UNIUNII EUROPENE
DECIZIA COMISIEI
din 6 ianuarie 2004
de modificare a anexei D la Directiva 88/407/CEE a Consiliului în ceea ce privește certificatele de sănătate animală aplicabile comerțului intracomunitar de material seminal de animale din specia bovină
[notificată cu numărul C(2003) 5307]
(Text cu relevanță pentru SEE)
(2004/101/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 88/407/CEE din 14 iunie 1988 de stabilire a cerințelor de sănătate animală aplicabile comerțului intracomunitar și importurilor de material seminal de animale din specia bovină (1), în special articolul 17,
întrucât:
(1)
Directiva 2003/43/CE a Consiliului de modificare a Directivei 88/407/CEE dispune că, începând cu 1 ianuarie 2005, materialul seminal provenind de la animale domestice din specia bovină trebuie să fi fost recoltat, tratat și depozitat în conformitate cu noile dispoziții stabilite de Directiva 2003/43/CE pentru a putea face obiectul comerțului intracomunitar.
(2)
Cu toate acestea, este necesar să se autorizeze continuarea schimburilor de stocuri de material seminal de animale domestice din specia bovină în conformitate cu dispozițiile Directivei 88/407/CEE, înainte de modificarea sa de către Directiva 2003/43/CE.
(3)
Prin urmare, articolul 2 alineatul (2) din Directiva 2003/43/CE prevede următoarele:
-
până la 31 decembrie 2004, statele membre autorizează comerțul intracomunitar și importurile de material seminal de animale domestice din specia bovină recoltat, tratat și depozitat înainte de 31 decembrie 2004 și însoțit de un certificat conform modelelor aplicate înainte de modificarea introdusă de Directiva 2003/43/CE;
-
după această dată, statele membre nu autorizează comerțul intracomunitar și importurile de material seminal de animale domestice din specia bovină care satisfac vechile dispoziții în vigoare decât cu condiția ca acesta să fi fost recoltat, tratat și depozitat până la 31 decembrie 2004. Cu toate acestea, este necesar să se semnaleze că nici o dispoziție nu a fost prevăzută în ceea ce privește modelul de certificat aplicabil comerțului intracomunitar efectuat după această dată.
(4)
Este necesar, prin urmare, să se stabilească un model de certificat pentru comerțul intracomunitar și importurile de material seminal provenind de la animale domestice din specia bovină, recoltat, tratat și depozitat până la 31 decembrie 2004, efectuat începând cu 1 ianuarie 2005. În conformitate cu articolul 11 alineatul (2) din directivă, este totuși necesar să se actualizeze modelele de certificate de import într-un act distinct.
(5)
În interesul comerțului intracomunitar și din dorința de claritate, este necesar să se modifice anexa D la Directiva 88/407/CEE în scopul de a stabili în mod precis cele două modele de certificate aplicabile comerțului intracomunitar de material seminal de bovine, luând în considerare vechile și noile dispoziții din directiva menționată anterior.
(6)
În cazul în care este adevărat că schimburile de stocuri de material seminal recoltat până la 31 decembrie 2004 ar trebui să fie de scurtă durată și să dispară treptat, făcând astfel inactual modelul de certificat corespunzător, în prezent nu este posibil să se fixeze o dată pentru încheierea acestor schimburi, ținând seama de durata lungă de depozitare a produsului respectiv.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa D la Directiva 88/407/CE se înlocuiește cu anexa la prezenta decizie.
Articolul 2
Prezenta decizie se aplică de la 1 ianuarie 2005.
Articolul 3
Prezenta decizie se adresează statelor membre.
Adoptată la Bruxelles, 6 ianuarie 2004.

Labels: 0
3
6